Bruselj, 25.1.2005

KOM(2004) 767 končno

2003/0130 (COD)

.

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251 (2) Pogodbe ES o

skupnem stališču Sveta za sprejetje Direktive Evropskega parlamenta in Sveta o spremembi Direktive Sveta 77/541/EGS o približevanju zakonodaj držav članic o varnostnih pasovih in sistemih za zadrževanje potnikov v motornih vozilih

2003/0130 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251 (2) Pogodbe ES o

skupnem stališču Sveta za sprejetje Direktive Evropskega parlamenta in Sveta o spremembi Direktive Sveta 77/541/EGS o približevanju zakonodaj držav članic o varnostnih pasovih in sistemih za zadrževanje potnikov v motornih vozilih

1- OZADJE

Datum predložitve predloga EP in Svetu (COM(2003)363 konč. -2003/0130(COD): | 20.6.2003. |

Datum mnenja Evropskega ekonomsko-socialnega odbora: | 10.12.2003 |

Datum mnenja Evropskega parlamenta, prva obravnava: | 17.12.2003 |

Datum sprejetja skupnega stališča: | 24.1.2005. |

2- CILJ PREDLOGA KOMISIJE

Predlog direktive je eden izmed treh predlogov, ki zadevajo obvezno vgradnjo varnostnih pasov v vsa motorna vozila. Ti ukrepi sledijo sprejetju Direktive 2003/20/ES o spremembi Direktive Sveta 91/671/EGS o obvezni uporabi varnostnih pasov.

Ta predlog še zlasti predvideva vgradnjo standardiziranih varnostnih pasov, katerih sestava je prilagojena za vsako kategorijo vozil.

3- PRIPOMBE NA SKUPNO STALIŠČE

3.1. Splošne pripombe na skupno stališče

Glavna sprememba Sveta k predlogu Komisije zadeva varnostne pasove za invalidne osebe. Glede na posebne potrebe te kategorije uporabnikov je Svet ocenil, da je zaželeno, da za te pasove v prehodnem obdobje ne veljajo vse tehnične določbe, zahtevane za varnostne pasove.

Svet je kljub temu priznal potrebo po uskladitvi obstoječih nacionalnih določb na tem področju in je naročil Komisiji, da prouči to vprašanje.

Komisija lahko podpre to spremembo.

3.2. Pripombe na sprejete spremembe Evropskega parlamenta, prva obravnava:

Glede na stališče, ki ga je sprejel v zvezi z morebitno prepovedjo stranskih priklopnih sedežev v turističnih avtobusih (glej dokument 2003/0128(COD), je Parlament predlagal, z namenom ohranitve teh sedežev, da se jih opremi s pritrdišči za pritrjevanje dvotočkovnih varnostnih pasov. Svet ni sprejel sprememb Evropskega parlamenta in je pustil predlog Komisije nespremenjen.

Komisija, ki je po koncu prve obravnave navedla, da ne bo spremenila svojega predloga, v celoti podpira stališče, ki ga je sprejel Svet.

4 - SKLEP

Komisija predlaga, da se vsa motorna vozila obvezno opremi z varnostnimi pasovi za preprečitev nevarnosti padcev potnikov iz vozila. Zato da lahko varnostni pasovi nudijo kar največjo zaščito, morajo le-ti opraviti preskus za homologacijo in se prilagoditi modelom sedežev, ki se uporabljajo v različnih kategorijah vozil.

Svet je podprl vse ukrepe, ki jih je predlagala Komisija, vendar se je odločil da prilagodi določbe v zvezi z varnostnimi pasov za invalidne osebe Kljub temu je Komisiji naročil, da podrobno prouči to vprašanje.

Svet je zavrnil spremembe, ki jih je predlagal Evropski parlament.

Komisija torej v celoti podpira skupno stališče Sveta.